Իհարկե, այսպիսի օրենսդրական նախաձեռնությունը կարող էր դրական արձագանք գտնել և՛ կառավարության, և՛ հանրության շրջանում, եթե նախագծի հետևում Աշոտյանը չլիներ կանգնած։ Թող միտքս սխալ չընկալվի, քավ լիցի, հարցը անձի մեջ չէ, այլ հեղինակի ընտրած ժամանակահատվածի։ Մի պատգամավոր, որ տարիների քաղաքական անցյալ ունի, շատ չի՞ ուշացել նման ազնվության պոռթկուներ ունենալու համար։ Ի դեպ՝ նիստը վարող փոխվարչապետ Արարատ Միրզոյանը ևս արտահայտել է իր զարմանքն ու ափսոսանքը․«Ուզում եմ զարմանքս հայտնել․նախագծի հեղինակը՝ Արմեն Աշոտյանը, բազմաթիվ տարիներ ուներ այս շտկումը թափանցիկության աստիճանն ապահովելու համար և կարծես թե բաց է թողել այդ հնարավորությունը, ինչի համար ափսոսում եմ»։